Etter at Husquarna og Carl Gustaf for en stund sluttet å produsere egne rifler fullt ut, kjøpte de istedet halv- og helfabrikat-rifler av Sauer. I Sverige ble det derfor produsert varianter av Sauer 80 under navnet (M.3000 eller CG 3000). De var svært like originalen, men med noen små forskjeller, som for eksempel skjefte og kikkertmontasjer. Mesteparten av riflen ble laget i Tyskland, mens løp og montering ble gjort i Sverige. Alle låskassene var laget i Tyskland, og Carl Gustaf-riflene hadde derfor bumerke fra Sauer. Lux-utgavene av CG 3000 ble bygd helt og holdent av Sauer i Eckernförde, mens standardutgavene ble satt sammen i Sverige av låskasse laget av Sauer, pipe fra Carl Gustaf og MonteCarlo-skjefter fra Sverige.